als_Latn dik_Latn sag_Latn
Marcio Sampaio vazhdon të jetë i suksesshëm në krye të skuadrës së Partizanit. Trajneri i të kuqve ka 8 ndeshje pa humbur në krye të stolit dhe kjo është një arritje. Pas takimit me Flamurtarin, tekniku, në intervistën e dhënë për “Supersport”, ka deklaruar se një pikë në këtë ndeshje është mjaft e rëndësishme për objektivat e të kuqve.
- Një pikë dhe pak raste për shënim. Si e sheh Sampaio ndeshjen ndaj Flamurtarit?
– Më duhet ta pranoj se në pjesën e parë nuk kemi qenë në formën tonë më të mirë dhe kemi lëshuar terren. Gjithashtu, në pjesën e dytë nuk ishim Partizani, megjithëse kemi balancuar disi. Kemi marrë 1 pikë edhe pse kishim ardhur për 3, por nuk duhet të harrojmë se kam pasur 5-6 lojtarë me probleme dhe isha i sigurt se nuk do të jepnin 100% e tyre.
- Përse e zëvendësuat Hyshmerin?
– Ai nuk po bënte gjithçka mirë në fushë, madje kur i kërkoja të krosonte nga këndi nuk po e bënte siç duhej dhe i thashë Besnik Krasniqit të kalonte në atë pozicion. Kjo ishte arsyeja përse e nxora nga fusha.
- Po Nexhipi, përse nuk qëndroi deri në fund, pasi ka qenë njeriu-gol këto javë?
– Po ta shihnit me kujdes nuk ka qenë i njëjti si në ndeshjet e fundit dhe nuk po jepte maksimumin e tij. Kjo për shkak se gjatë javës ka pasur probleme dhe ka sakrifikuar që është aktivizuar. Ndaj mendova ta ndërroja për të freskuar edhe më shumë lojën e skuadrës.
- U duk sikur Partizani nuk e kishte përgatitur sfidën siç duhej. E dinit se kë kundërshtar kishit përballë?
– Unë nuk dua që të justifikohem, megjithatë, kisha lojtarë me probleme. Gjatë javës, problemet e grupit nuk mund t’i bëj të ditura, pasi ato mbeten brenda, megjithatë mund të them se jam i kënaqur me atë që ekipi ka dhënë në fushë. Luajmë gjithmonë për 3 pikë, por duke e ditur që ishte një sfidë e vështirë dhe si na ishin paraqitur situatat normalisht që edhe një pikë është mirë. Nuk duhet të harrojmë se kemi 8 javë pa humbur.
Sampaio i kënaqur “Morëm një pikë me vlera”0
Marcio Sampaio vazhdon të jetë i suksesshëm në krye të skuadrës së Partizanit. Trajneri i të kuqve ka 8 ndeshje pa humbur në krye të stolit dhe kjo është një arritje. Pas takimit me Flamurtarin, tekniku, në intervistën e dhënë për “Supersport”, ka deklaruar se një pikë në këtë ndeshje është mjaft e rëndësishme për objektivat e të kuqve.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn